CELEX: 31995D0099
Language: hr
Date: 1995-03-27 00:00:00
Title: 95/99/EZ: Odluka Komisije od 27. ožujka 1995. o izmjeni Odluke 93/195/EEZ o uvjetima zdravlja životinja i veterinarskom certificiranju za ponovni ulazak registriranih konja za utrke, natjecanja i kulturna događanja nakon privremenog izvoza

03/Sv. 41
            
            
               HR
            
            
               Službeni list Europske unije
            
            
               41
            
         31995D0099
   
               L 076/16
            
            
               SLUŽBENI LIST EUROPSKE UNIJE
            
         ODLUKA KOMISIJE
   od 27. ožujka 1995.
   o izmjeni Odluke 93/195/EEZ o uvjetima zdravlja životinja i veterinarskom certificiranju za ponovni ulazak registriranih konja za utrke, natjecanja i kulturna događanja nakon privremenog izvoza
   (95/99/EZ)
   KOMISIJA EUROPSKIH ZAJEDNICA,
   uzimajući u obzir Ugovor o osnivanju Europske zajednice,
   uzimajući u obzir Direktivu Vijeća 90/426/EEZ od 26. lipnja 1990. o uvjetima zdravlja životinja kojima se uređuje premještanje i uvoz kopitara iz trećih zemalja (1), kako je zadnje izmijenjena Aktom o pristupanju Austrije, Finske i Švedske, a posebno njezin članak 19. točku ii.,
   budući da je u skladu s Odlukom Komisije 93/195/EEZ (2), kako je zadnje izmijenjena Odlukom 94/561/EZ (3), ponovni ulazak registriranih konja za utrke, natjecanja i kulturna događanja nakon privremenog izvoza ograničen na konje koji se drže u trećoj zemlji manje od 30 dana;
   budući da zbog lakšeg sudjelovanja konja koji potječu iz Zajednice na Olimpijskim igrama u Atlanti u Sjedinjenim Američkim Državama 1996. godine i u pripremnim događanjima, spomenuto razdoblje treba produljiti na manje od 90 dana;
   budući da su mjere iz ove Odluke u skladu s mišljenjem Stalnog veterinarskog odbora,
   DONIJELA JE OVU ODLUKU:
   Članak 1.
   Odluka 93/195/EEZ se izmjenjuje kako slijedi:
   
               1.
            
            
               U članku 1. se dodaje sljedeća alineja:
               
                           „—
                        
                        
                           su sudjelovali na Olimpijskim igrama u Atlanti 1996. godine ili u pripremnim događanjima planiranim za kolovoz 1995. u Atlanti i ispunjavaju uvjete propisane za zdravstveni certifikat u skladu s obrascem utvrđenim u Prilogu III. ovoj Odluci.”
                        
                     
         
               2.
            
            
               Dodaje se sljedeći Prilog:
               
                  „PRILOG III.
                  
                     ”
               
            
         Članak 2.
   Ova je Odluka upućena državama članicama.
   
      Sastavljeno u Bruxellesu 27. ožujka 1995.
      
         
            Za Komisiju
         
         Franz FISCHLER
         
            Član Komisije
         
      
   
   
      (1)  SL L 224, 18.8.1990., str. 42.
   
      (2)  SL L 86, 6.4.1993., str. 1.
   
      (3)  SL L 214, 19.8.1994., str. 17.